open-index/open-wikipedia-markdown huggingface dataset:
Svømmeriksefamilien

* se inndeling

**Svømmeriksefamilien** (Heliornithidae) eller **svømmerikser** er liten familie av tranefugler (Gruiformes) som består av kun tre monotypiske slekter med én art i hver. Også to av de tre artene er monotypiske.

## Taksonomi
Medlemmene i svømmeriksefamilien ble tidligere regnet til riksefamilien (Rallidae), men nyere forskning har demonstrert at svømmeriksene hører hjemme i sin egen familie.

## Biologi
Svømmeriksene ligner riksene, men er mer langhalset og har slankere kropper.

Fjærdrakten er i hovedsak brun med distinkt, kraftig sort mønster. Vingene er korte og avrundet, og halen er lang og bred. Hodet er lite og nebbet middels langt, kraftig, spisset og fargesterkt. Lemmene er svært korte. Hannen blir større enn hunnen.

Artene er i hovedsak solitære og nært knyttet til tropisk ferskvann og brakkvann med godt dekke av vegetasjon på grunnene og langs kantene, herunder også mangrover. Man finner dem i laguner langs kysten og elver i skogen. Fuglene er svært sky og hemmelighetsfulle, men de er også komfortable på land og kan både gå og løpe. Blir de skremt kan de også raskt ta til vingene, og den hurtige flukten går gjerne like over vannflaten.

Artene er trolig monogame og begge foreldrene bidrar med ungene. Ulikt alle andre fugler, har hannen hos den lille dvergsvømmeriksa (*H. fulica*) en svært karakteristisk hudfold under hver vinge, som hver rommer en unge, og om fare truer, kan hannen rømme vekk med ungene trygt plassert under vingene.

## Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen *et al.* (2008, 2017). Norske navn i parentes er eventuelt uoffisielle midlertidige beskrivelser.

* Gruiformes, tranefugler
** Heliornithidae, svømmeriksefamilien
*** *[[Podica]]*, monotypisk
**** *[[flekksvømmerikse|P. senegalensis]]*, flekksvømmerikse
*** *[[Heliopais]]*, monotypisk
**** *[[gulnebbsvømmerikse|H. personata]]*, gulnebbsvømmerikse (monotypisk)
*** *[[Heliornis]]*, monotypisk
**** *[[dvergsvømmerikse|H. fulica]]*, dvergsvømmerikse (monotypisk)

## Referanser




## Eksterne lenker
*
Terje Gabrielsen

**Terje Gabrielsen** (født 7. september 1929 i Lillehavn, død 19. desember 2014) var en norsk næringsdrivende og politiker (H). Han drev firmaet Terje Gabrielsen A/S, som produserte og solgte hermetikk, saltfisk, tørrfisk og klippfisk. Gabrielsen var i perioden 1976&ndash;1979 ordfører i Lindesnes kommune.

Han var far til Ansgar Gabrielsen og fetter av Gunnar Gulli, som begge har vært ordførere i Lindesnes.

## Referanser
Jelena Prokhorova

**Jelena Vladimirovna Prokhorova** (russisk: Елена Владимировна Прохорова; født 1978) er en russisk tidligere mangekjemper, som vant vant gullmedalje i syvkamp i VM i 2001. I tillegg fikk Prokhorova sølvmedalje under OL i 2000.

## Eksterne lenker
*
Peder Skofteland

**Peder Skofteland** (født 11. mars 1927) var i perioden 1979&ndash;1981 ordfører i Lindesnes kommune. Han representerte partiet Høyre. 

## Referanser
David Lee Roth

**David Lee Roth** (født 10. oktober 1954 i Bloomington, Indiana) er en amerikansk sanger. 

Han var frontfigur i rockegruppa Van Halen, hvor han var med fra 1972 til 1985 og igjen fra 2006 til 2020. Roth har også hatt en solokarriere, og kjente sanger fra denne perioden er «Just a Gigolo» og «California Girls», begge fra EP-en *Crazy from the Heat* (1985).

## Diskografi
**Van Halen**
* 1978 – *[[Van Halen (album)|Van Halen]]*
* 1979 – *[[Van Halen II]]* 
* 1980 – *[[Women and Children First]]*
* 1981 – *[[Fair Warning (Van Halen-album)|Fair Warning]]*
* 1982 – *[[Diver Down]]* 	
* 1984 – *[[1984 (album)|1984]]*

**Solo**
* 1985 – *Crazy from the Heat* (EP)
* 1986 – *Eat 'Em and Smile* 		
* 1986 – *Sonrisa Salvaje* (spansk versjon av *Eat 'Em and Smile*)	
* 1988 – *Skyscraper*	
* 1991 – *A Little Ain't Enough* 	
* 1994 – *Your Filthy Little Mouth* 	
* 1998 – *DLR Band* 	
* 2003 – *Diamond Dave* 	

## Referanser


## Eksterne lenker
* 
* 
*
Sammenslåingen av Kristiansund og Frei kommuner

**Sammenslåingen av [[Kristiansund]] og [[Frei]] kommuner** trådte i kraft 1. januar 2008. Sammenslåingen ble avgjort ved folkeavstemning i begge kommunene 22. mars 2004. 27. mai 2004 godkjente Kongen i statsråd kommunesammenslåingen.

Den nye kommunen fikk navnet Kristiansund.

Hendelsen ble markert på Omsundet bru, som delte de to kommunene.

I Frei ble resultatet 1&nbsp;330 ja-stemmer (51,5%) og 1&nbsp;252 nei-stemmer, med en valgdeltagelse på 67,6%. I Kristiansund var det 95,5% ja-stemmer, med en valgdeltagelse på 39,5%.

I møte 30. april 2006 vedtok fellesnemnda enstemmig at dagens byvåpen for Kristiansund skal brukes som våpen for den nye kommunen.

5. januar 2008 var alle kommunens innbyggere invitert til fest i Braatthallen i Kristiansund for å markere sammenslåingen.

## Planleggingen av sammenslåingen
For å planlegge sammenslåingsprosjektet, samordne og forberede iverksetting av sammenslåingen ble det opprettet et politisk utvalg kalt *Fellesnemnda*. Medlemmene i Fellesnemnda ble valgt av og blant medlemmene i de to kommunestyrene. Antall representanter skal ifølge inndelingsloven avspeile innbyggertallet, men Kristiansund og Frei søkte i fellesskap om unntak fra denne regelen og fikk aksept for dette. Fellesnemda bestod av elleve medlemmer hver kommune og hadde sitt første møte 23. juni 2005. 

Et nyhetsblad, *Kommunen vår*, ble første gang utgitt på slutten av 2004 for å gi informasjon til innbyggerne om sammenslåingen. Nyhetsbladet har siden kommet ut i fem årlige utgaver.

## Følger

For Kristiansund økes folketallet fra 17&nbsp;000 til 22&nbsp;000, og arealet økes fra 20 km² til 87 km².
Den nye kommunen får en tetthet på 257 personer pr. km². Over 1&nbsp;000 nye boliger er planlagt bygget.

Sammenslåingen har også hatt negative konsekvenser. Hjemmetjenestene på Freiøya og Frei sjukeheim fått et dårligere tilbud til sine brukere.

## Referanser


## Se også
* Kommunesammenslåing

## Eksterne lenker
* Kristiansund- og Frei kommunes informasjonsside om kommunesammenslåingen
Iva Prandzjeva

**Iva Prandzjeva** (bulgarsk: Ива Пранджева, født 15. februar 1972 i Plovdiv, Bulgaria) er en tidligere bulgarsk friidrettsutøver som hevdet seg både i lengdehopp og tresteg. Under VM i 1995 fikk hun sølvmedalje. Vinneren, Inesa Kravets, satte ny verdensrekord med 15.50&nbsp;meter i samme konkurranse. Under OL i 2000 i Sydney, testet hun positivt på nandrolon.

## Referanser


## Eksterne lenker
*
Trompetfugler

* se tekst

**Trompetfugler** er ei lita familie av tranefugler med bare tre arter. De har fått navnet på grunn av hannens trompetaktige rop. 

De hekker på bakken og legger store kull med hvite eller grønnaktige egg. Dietten består av insekter og frukt.

## Arter
* Gråvingetrompetfugl, *Psophia crepitans*         
* Hvitvingetrompetfugl, *Psophia leucoptera*
* Grønnvingetrompetfugl, *Psophia viridis*

## Eksterne lenker
*
Partito Liberale Italiano (1943–1994)

:*For partiet med samme navn som ble etablert i 2004, se [[Partito Liberale Italiano (2004)]]. 

*'Partito Liberale Italiano''' (PLI) var et liberalt politisk parti i Italia. Partiet ble stiftet i 1922, forbudt under fascistpartiets styre, og gjenopprettet i 1943. Det var et lite sentrum–høyreparti, som ikke kun målbar liberalt tankegods, men også den sekulære konservatismen i Italia. Partito Liberale Italiano gikk i oppløsning som følge av korrupsjonsskandalene i 1990-årene.

## Historie
### Tidlige år
Partito Liberale Italiano hadde røtter i «det historiske høyre» i Italias parlament, som aldri ble organisert i noe parti i moderne betydning.

I 1922, da både sosialistene og fascistene var på fremmarsj, organiserte liberalerne seg. Partito Liberale Italiano stilte «nasjonale felleslister» med Partito Nazionale Fascista og flere andre partier ved valgene i 1924. Samarbeidet brøt raskt sammen. Alle partier unntatt fascistene ble forbudt under Benito Mussolinis styre i 1926.

I 1943 ble det dannet et nytt Partito Liberale Italiano med Luigi Einaudi og Benedetto Croce som noen av hovedmennene. Partiet sluttet seg til Comitato di Liberazione Nazionale og satt i grunnlovsforsamlingen etter frigjøringen. Flertallet i partiet var tilbakeholdne med blant annet jordreform og endringer i statsforfatningen, noe som førte til at partiet mistet Manlio Brosio og flere andre lederemner, i første rekke til Partito Repubblicano Italiano. Partito Liberale Italiano ble et lite parti gjennom hele etterkrigstiden. Det hentet flest velgere fra den øvre middelklassen.

Økonomen Giovanni Malagodi sørget under sin ledelse (1952–1974) for at partiet lå tydelig til høyre i økonomisk politikk. Samtidig var partiet progressivt i mange sosiale spørsmål, for eksempel retten til skilsmisse. Etter Malagodi-perioden begynte partiet å bevege seg inn mot det politiske sentrum igjen.

I 1980-årene deltok Partito Liberale Italiano i fempartiregjeringer med Democrazia Cristiana. Tidlig i 1990-årene ble den politiske korrupsjonen i Italia etterforsket og straffeforfulgt. Dette førte til en omveltning av Italias partilandskap. Flere liberale politikere ble også tiltalt og dømt. Partito Liberale Italiano ble oppløst i 1994. Partiets venstrefløy gikk etter hvert opp i Democratici di Sinistra, mens Unione di Centro (UdC) og resten av høyrefløyen for det meste gikk opp i Silvio Berlusconis parti Forza Italia.

## Referanser


## Eksterne lenker
*
Larisa Pelesjenko

**Larisa Aleksandrovna Pelesjenko** (russisk: Лариса Александровна Пелешенко, født **Agapova**, født 29. februar 1964 i Slantsy, Leningrad oblast) er en tidligere russisk kulestøter mest kjent for å ha vunnet sølvmedalje under OL 2000. Hun har en personlig rekord på 21,46&nbsp;meter fra 26. august 2000 i Moskva. I 1995 ble Pelesjenko utestengt i fire år for brudd på dopingbestemmelsene.

## Referanser


## Eksterne lenker
*
Partito Liberale Italiano

**Partito Liberale Italiano** kan referere til:

*Partito Liberale Italiano (1943-1994)
*Partito Liberale Italiano (2004)
Mary Onyali-Omagbemi

**Mary Onyali-Omagbemi** (født 1968) er en tidligere nigeriansk friidrettsutøver, som vant bronsemedalje på 4 x 100 meter under OL i 1992 og på 200 meter under OL i 1996. Før OL i 2000, testet hun positivt på efedrin, og ble utestengt i tre måneder.

## Referanser


## Eksterne lenker
*
Terje Mårstad

**Terje Mårstad**/ også kjent under artistnavnet More Tea (født 2. mai 1959 i Sortland) er en norsk musiker og komponist.

## Diskografi
### Soloalbum
* *[[Kjærlighet til hverandre]]* (1995)
* *[[Sommerfest]]* (2003)
### January
* *[[Hvor ble det av sommern?]]* (1979)
### Scandinavia
* *[[Scandinavia (album)|Scandinavia]]* (1988)
* *[[Scandinavia 2]]* (1990)
* *[[De aller beste «live»]]* (2001)
* *[[Best of Scandinavia]]* (2008)
### Andre deltagelser
* Frode Wassvik: *[[It's Just There]]* (1985)
* Arne Benoni: *Minner/Partners* (1990)
* Diverse artister: *[[Dansefest]]* (1993)
* Holmlia Barnekor: *[[Barneplata]]* (2000)
* Dænsebændet: *[[Ei gave tæll deg]]* (2001)
* Rikingan: *[[Cash & Carry]]* (2002)
* Diverse artister: *[[I takt med tiden]]* (2003)
* Diverse artister: *[[Dansefestivalen Seljord 2003]]* (2003)
* Diverse artister: *[[Dansegalla 3]]* (2003)
* Diverse artister: *[[Kjent og ukjent]]* (2004)
* Diverse artister: *[[Årets Dansebandmelodi 2004]]* (2004)
* Diverse artister: *[[På dansefot 3]]* (2005)
* Rikingan: *[[Har du hørt...?]]* (2005)
* Diverse artister: *[[Hjem til jul - en musikalsk julekalender]]* (2006)
* Diverse artister: *[[Dansebølger]]* (2007) Single under pseudonym More Tea, tittel Wake Up Call (2017)

## Referanser
Vita Pavlysj

**Viktorija Anatolivna Pavlysj** (ukrainsk: **Вікторія Анатопіївна Павпиш**; født 15. januar 1969 i Kharkov) er en tidligere ukrainsk kulestøter.

I VM i 2001 og VM i 2003 tok hun bronsemedaljer i kulestøt.
Pavlysj mistet imidlertid gullmedaljen hun vant i i VM innendørs i 1999 etter å ha testet positivt for stanozolol. I 2004 vant hun det samme mesterskapet, men ble atter en gang tatt for doping. Denne gangen ble hun utestengt på livstid. Hun har en personlig rekord på 21,69&nbsp;meter fra Budapest 20. august 1998.

## Referanser


## Eksterne lenker
*
AC Mantova

**Associazione Calcio Mantova**, er en italiensk fotballklubb, fra Mantova i Lombardia. Mantova ble grunnlagt i 1911, og spiller i Serie B.

## Kjente spillere
*  Dino Zoff
*  Dario Hübner

## Meritter
* **[[Serie B]]: 1**
* **[[Serie C]]: 1**
* **[[Serie C2]]: 3**

## Referanser


## Eksterne lenker
*
Kerista

**Kerista** var en ny  religion som ble startet av Bro Jud Presmont i  New York i 1956. Gjennom det meste av sin historie baserte Kerista seg på idealene om polygami (kalt seriell ikke-monogami) og skapelsen av bofellesskap.

## Historie
Bofellesskapet Kerista Commune ble grunnlagt i  San Francisco i California, og holdt til der i perioden  1971 til  1991 (fellesskapet besto ikke av en bestemt bygning). Keristamedlemmene praktiserte gruppeekteskap. De holdt en meget høy profil i media og utga en populær  gratisavis.

Kerista produserte også blader med blant annet tegninger og tegneserier gjort av Even Eve (også kjent som Eve Furchgott, datter av nobelprisvinner Robert Furchgott), et av de første kjernemedlemmene. 

Medlemmene av Kerista delte inntekt og de kunne velge om de ville ha betalte jobber utenfor fellesskapet eller innenfor. Kerista drev selv flere små bedrifter.

Keristas offisielle nettside lister opp 33 personer som på et eller annet tidspunkt bodde i bofellesskapet i kortere eller lengre tid.

Uttrykket «kompersjon» ble skapt av bofellesskapet Kerista som praktiserte flertrofasthet (*polyfidelity*). Kompersjon er en av de grunnleggende verdier i polyamori.

## Eksterne lenker
* Kerista  – offisielt nettsted
* «Test Tube Lovers: Kerista's Ambiguous Utopia» av Annalee Newitz
* «Free Love and Selling Macs» av Leander Kahney
Novouralsk

**Novouralsk** (russisk: Новоура́льск) er en lukket by i Sverdlovsk oblast i Russland. Den hadde .

Byen Novouralsk, tidligere kjent som *Sverdlovsk-44*, ligger på østsiden av Uralfjellene, rundt 60 km nordvest for Jekaterinburg. Selv om byen ble grunnlagt under andre verdenskrig, og fikk navnet Novouralsk i 1954, så ble den holdt hemmelig helt til 1994, og den har fortsatt «lukket by»-status. Byens økonomi domineres av atomindustri, samt bil- og bygningsindustri.

## Økonomi og industri
Byen er hjemsted for *Ural elektro-kjemiske fabrikk*, hvis viktigste virksomhet er anrikning av uran og utvikling av sentrifugeteknologi til dette formålet, samt fremstilling av instrumenter og industrielle systemer for atomindustrien. Fabrikken hadde Sovjetunionen's første gassdiffusjons-anrikningsanlegg, og den ble satt i drift i 1949. I 1950 ble visse tekniske vanskeligheter løst, og fabrikken kunne fremstille flere titalls kilo 90% anriket uran. Den opprinnelige fabrikken, kalt D-1, ble utvidet med fabrikken D-3 i 1951, og D-4 og D-5 i 1953. Tjenestemenn fra *Ministeriet for atomindustri* (Minatom) uttalte en gang at Sverdlovsk-44 var den eneste fabrikken de noen gang brukte til å fremstille høyanriket uran til våpenbruk. 
 
Fabrikken er ledende i utviklingen av russisk sentrifugeteknologi, og har brukt syvende-generasjons gassentrifuger siden 1996, og har også utviklet åttende-generasjons sentrifuger. Fabrikken produserer nå også lavanriket uran ved hjelp av sentrifugeteknologi. Den er en av fire russiske anrikningsanlegg.

En annen større industribedrift var *Urals bilmotorfabrikk*, som ble grunnlagt i 1967. Den var et datterselskap av Likhatsjov Moskvas bilmotorfabrikk. *Urals bilmotorfabrikk* gikk imidlertid konkurs i 2000, og ble senere kjøpt opp av *Ural biler og motorer*, en russisk-kinesisk joint venture for bilproduksjon.

## Referanser


## Eksterne lenker
* 
* Novouralsks historie
* Offentlig nettsted for Novouralsk
Pachymeter

Et **pachymeter** er et medisinsk utstyr som brukes til å måle tykkelsen av øyets cornea (hornhinne). Tykkelsen av cornea er en viktig parameter som inngår i undersøkelsen før et eventuelt LASIK kirurgisk inngrep. Slik måling inngår også ved undersøkelse for mulig glaukom (grønn stær).

I moderne pachymeter brukes ultralydteknikker for å måle tykkelsen. Tidligere var en henvist til optiske prinsipper.
Corniglia

**Corniglia** er en landsby og *[[frazione]]* i kommunen Vernazza i provinsen La Spezia i Liguria på den italienske rivieraen. Det er en av de fem landsbyene som til sammen kalles Cinque Terre, og står på UNESCOs liste over verdens kulturarv. I motsetning til de andre landsbyene ligger ikke Corniglia rett ved sjøen, men ca. 100 moh., omgitt av vinmarker.

Landsbyen kjennes siden romersk tid, og har sitt navn etter *Gens Cornelia*, den romerske familien som landområdet tilhørte. I middelalderen kom landsbyen under grevene av Lavagna og herrene av Carpena og Luni. I 1254 gav pave Innocens IV byen til Nicolò Fieschi, før den i 1276 kom under Republikken Genova.

Corniglia nevnes i Giovanni Boccaccios *[[Dekameronen]]*.
Fylkesvei 5066

**Fylkesveg 5066** går mellom Stord lufthamn, Sørstokken – Dyvik.

Frem til 2019 hadde veien betegnelsen fylkesvei 71 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ebola (elv)

**Ebolaelva** eller **Ebola**, eller **Legbala**, er en ca. 225 km lang elv i nordre del av Den demokratiske republikken Kongo. Elva er hovedtilløpet til Mongalaelva, som den går over i etter fra sitt samløp med elven Dwa ca åtte km sørøst for byen Businga. Mongala er en sideelv til Kongoelva.

Viruset ebola har fått navn etter denne elva. Ved elven, i landsbyen Yambuku i provinsen Équateur, var det et katolsk misjonssykehus. Her var det et utbrudd av sykdommen i 1976.

Navnet *Ebola* er en deformasjon av ngbandispråkets *Legbala* som på norsk betyr «hvitt vann».

## Referanser
Riomaggiore

**Riomaggiore** (lokal dialekt: *Rimasùu*) er en landsby og kommune i provinsen La Spezia i Liguria på den italienske rivieraen.  Det er en av de fem landsbyene som tilsammen kalles Cinque Terre og som står oppført på UNESCOs liste over verdens kulturarv. Riomaggiore er den av byene i Cinque Terre som ligger nærmest La Spezia.

Landsbyen er kjent fra begynnelsen av det 13. århundre. Vindyrking er en viktig næringsvei. Det går sti til nabolandsbyen Manarola, som også er en del av kommunen Riomaggiere. Pr. 2001 hadde kommunen 1&nbsp;802 innbyggere.

## Referanser
Dennis Mitchell

**Dennis Allen Mitchell** (født 20. februar 1966 i Cherry Point, Nord-Carolina) er en amerikansk friidrettstrener og tidligere utøver med en rekke VM- og OL-medaljer.

I 1998 ble han utestengt i to år etter for høye verdier av testosteron.

Fra 2019 er Mitchell trener for sprinteren Sha’Carri Richardson som ble verdensmester på 100 meter i 2023.

## Referanser


## Eksterne lenker
*
Ustabilisert olje

**Ustabilisert olje** er ubehandlet råolje da den kommer opp med høyt trykk fra en oljebrønn. Oljen kan inneholde gass og andre bestanddeler som skilles fra (stabiliseres) i separatorer. Etter oljen stabiliseres, blir den mindre brannfarlig og lettere å håndtere.
Manarola

**Manarola** (lokal dialekt: *Manaea*) er en landsby og *[[frazione]]* i kommunen Riomaggiore i provinsen La Spezia i Liguria på den italienske rivieraen. Det er en av de fem landsbyene som tilsammen kalles Cinque Terre og som står oppført på UNESCOs liste over verdens kulturarv.

De tradisjonelle næringsveiene i byen er fiskeri og vindyrking. Den lokale vinen Sciacchetrà er særlig anerkjent, og allerede i romersk tid nevnte forfattere den høye kvaliteten på vinen fra området.

Landsbyens kirke, *San Lorenzo*, stammer fra 1338.
Sillamäe

**Sillamäe** er en by  og kommune i Ida-Viru fylke nordøst i Estland, på sørbredden av Finskebukta. Byen fikk bystatus i 1957. Den hadde .

Under det sovjetiske regimet i Estland var Sillamäe en lukket by, på grunn av den kjemiske fabrikken i byen, som produserte brenselsstaver og kjernefysiske materialer for sovjetiske kjernekraftverk og atomvåpenanlegg. Til å begynne med ble uran utvunnet i gruver i nærheten, men senere ble det importert fra diverse steder i Østblokken, hovedsakelig Tsjekkoslovakia. Uranmalm fra gruvene i Bihor i Romania ble også behandlet i Sillamäe.

I 2005 ble det åpnet en havn i Sillamäe, og fra 2006 har det vært regelmessige fergeforbindelser mellom Sillamäe og Kotka i Finland.

## Demografi
Etnisk sammensetning (2000):
*Russere: 85,8 %
*Estlendere: 4,2 %
*Ukrainere: 3,0 %
*Belarusere: 2,8 %
*Finner: 1,0 %
*Andre: 3,2 %

## Referanser


## Eksterne lenker
* 
* Sillamäe Web 
* Peter Diehl, «Uranium Mining in Europe», 1995
Henry Ussing

**Henry Blom Ussing** (født 1886, død 1954) var en dansk jurist og professor ved Københavns Universitet fra 1918. Han hadde et banebrytende forfatterskap på obligasjonsrettens og erstatningsrettens område. Han ble utnevnt til  æresdoktor ved Universitetet i Oslo i 1946.

## Referanser
Mihaela Melinte

**Mihaela Melinte** (født 1975), er en rumensk tidligere sleggekaster. Hun har verdensrekorden for juniorer, og hadde senior-rekorden på 76.07&nbsp;meter inntil Tatjana Lysenko slo rekorden i juli 2005. Før OL i 2000 i Sydney  testet hun positivt på nandrolon, og ble utestengt i to år.

## Referanser


## Eksterne lenker
*
Fylkesvei 875

**Fylkesvei 875** er en kort forbindelsesvei mellom europavei 75 og Vadsø lufthavn.

Frem til 2019 hadde veien betegnelsen fylkesvei 325 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5584

**Fylkesvei 5584** går mellom Leversund og Takle i Gulen.

Frem til 2019 hadde veien betegnelsen fylkesvei 3 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Monterosso al Mare

**Monterosso al Mare** (lokal dialekt: *Munterùsu*, genovesisk: *Monterosso*) er en landsby og kommune i provinsen La Spezia i Liguria på den italienske rivieraen.  Det er den største av de fem landsbyene som tilsammen kalles Cinque Terre og som står oppført på UNESCOs liste over verdens kulturarv.

Området er kjent for sine mange sitron- og oliventrær, og sin vindyrking.

Kommunen Monterosso al Mare hadde 1563 innbyggere pr. 2001. Den er delt i to bebyggelser: Gamlebyen og det nyere kvartalet Fegina. Gamlebyen omfatter bl.a. et slott, som delvis er ruin, og som ble bygget da byen ble styrt av Republikken Genova. Videre omfatter byen San Giovanni Battista-kirken, bygget 1282-1307.

## Referanser


## Eksterne lenker
*
Mezjgorje

**Mezjgorje** (russisk: Межгорье) er en lukket by i Basjkortostan i Russland. Den hadde .

Byen ligger i det sørlige Ural nær fjellet Jamantau (russisk: Ямантау), omkring 200&nbsp;km sørøst for republikkens hovedstad Ufa, ved elva Malyj Inser (i Kamas nedbørfelt) vest for Beloretsk.

Mezjgorje er administrativt direkte underlagt republikken og er en av Russlands «lukkede byer». Byen består av to bosetninger («bydeler») som ligger 23 kilometer fra hverandre: *Tatly* (russisk: Татлы) og *Solnetsjnyj* (russisk: Солнечный), tidligere Kuzjelga (russisk: Кузъелга).

## Historie
Byen ble grunnlagt rundt 1979 og deretter kalt ved kodenavnene **Ufa-105** eller **Beloretsk-16**. Byen fikk bystatus i 1995, under navnet Mezjgorje (direkte oversatt: *mellom fjellene*).

## Befolkningsutvikling

## Referanser


## Eksterne lenker
*
Igarka

**Igarka** (russisk: Ига́рка) er en lukket by i Krasnojarsk kraj i Russland. Byen ligger 163&nbsp;km nord for polarsirkelen. Den er en havneby ved elva Jenisej, og ligger 673&nbsp;km fra elvemunningen. Igarka hadde  en nedgang fra 18&nbsp;820 ved folketellingen i 1989.

Byen betjenes av Igarka lufthavn, som ligger på andre siden av elva, noe som gjør tilgjengeligheten vanskelig når elva er delvis tint. Om vinteren kan man kjøre over, om sommeren er det båtforbindelse, men i mellomsesongene kan kryssing være vanskelig. 

Igarka ble grunnlagt i 1929 som en havn for eksport av sagbrukprodukter og tømmer. Byen fikk bystatus i 1931.  Fra 1949 til 1953 ble det gjennom Salekhard–Igarkabanen gjort et mislykket forsøk på å knytte Igarka til det russiske jernbanenettet ved Salekhard. Tusenvis av Gulag-fanger omkom under arbeidet.

Byens hovedattraksjon er et merkelig permafrost-museum som har vunnet pan-europeiske premier.

Igarka er en lukket by, etter at det i 2001 ble innført reiserestriksjoner for utlendinger og for russiske borgere som ikke er bosatt i byen.

## Referanser


## Eksterne lenker
*
Brigitte McMahon

**Brigitte McMahon Huber** (født 25. mars 1967 i Baar, Sveits) er en tidligere idrettsutøver fra Sveits som konkurrerte i triathlon.
Hun vant gullmedalje i OL i 2000 Sydney.
I juni 2005 testet McMahon positivt på EPO, og ble utestengt i to år.

## Referanser


## Eksterne lenker
*
Irreemplazable

***Irreemplazable*** er en spansk/engelsk-språklig EP av R&B-sangerinnen Beyoncé Knowles. Den ble lansert i USA 28. august 2007. På samme tid ble en kombinert CD og DVD lansert på Wal-Mart. DVD-en inneholder blant annet en bak kulissene-dokumentar kalt «La Evolucion Latina de Beyoncé» («The Latin Evolution of Beyoncé») samt musikkvideoen til Beyoncés «Get Me Bodied» (Timbaland-remiks med Voltio).

## Sporliste

### EP
# «Amor Gitano»  (med  Alejandro Fernández) &ndash; 3:48
# «Oye» (Spansk versjon av «Listen») &ndash; 3:41
# «Irreemplazable» (Spansk versjon av «Irreplaceable») &ndash; 3:48
# «Bello Embustero» (Spansk versjon av «Beautiful Liar») &ndash; 3:20
# «Beautiful Liar» (Remiks med Shakira) &ndash; 3:01
# «Beautiful Liar» (Spansk/engelsk versjon med Sasha a.k.a. Beyoncé) &ndash; 3:21
# «Irreemplazable» (Norteña remiks) &ndash; 3:51
# «Get Me Bodied» (Timbaland-remiks med Voltio) &ndash; 6:14

### DVD

*Behind the Scenes Footage
**«Beyoncé en Español»
**«La Evolución Latina de Beyoncé» (Beyoncé's Latin Evolution)
*Musikkvideo
**«Get Me Bodied» (Timbaland-remiks) med Voltio

## Listeplasseringer

## Referanser


## Eksterne lenker
*
Kajerkan

**Kajerkan** (russisk: Кайерка́н) er en del av byen Norilsk i Krasnojarsk kraj i Russland. 

Kajerkan var 1982&ndash;2005 en egen by under jurisdiksjon av Norilsk, som ligger rundt 20&nbsp;km unna, men ble i 2005 slått sammen med den større byen. Den ligger i den sørligste delen av Tajmyrhalvøya, 20&nbsp;km vest for Norilsk. Byen hadde , en nedgang fra 27&nbsp;116 ved folketellingen i 2002.

Bosetningen Kajerkan ble opprettet i 1943 i forbindelse med kullgruver i området. Den fikk status som bymessig bosetning i 1957, og bystatus i 1982.

Fra 2001 ble det innført reiserestriksjoner for utlendinger og russere som ikke var bosatt i området, og Talnakh ble dermed en såkalt lukket by. Restriksjonene gjelder også etter sammenslåingen i 2005, da også Norilsk er en lukket by.

## Referanser
Sandnes klarinettkor

**Sandnes Klarinettkor** ble startet av Halvor Lunde i 1986 som en forlengelse av hans ensembleprosjekter. Lunde har vært korets musikalske leder og inspirator i over tjue år. De aller fleste elevene har vært eller er hans elever. 

Sandnes musikk- og kulturskole er korets base. Gjennom de siste tjue årene har koret utviklet seg til å bli et respektert ensemble og ett av de største av sitt slag i Europa. 

Basis i Lundes arbeid gjennom mange år er at de yngste klarinettistene skal være i en trygg atmosfære. Selve fundamentet i Lundes metodikk er at alle barna blir respektert for den de er uansett hvilket nivå de til enhver tid innehar. Dette resulterer også i at når elevene blir eldre, utøver de den samme trygghetsforståelse overfor de yngste i klarinettkoret. 

Klarinettkorets ambisjon er å utvide repertoaret og samarbeide med anerkjente komponister og solister. Resultatet er en rekke nye bestillingsverk, arrangementer og turnévirksomhet, som igjen har vært med på å øke spennvidden i klarinettkorets repertoar og aktivitet. 

Klarinettkoret har årlig et større konsertprosjekt, og koret har kun tre til fire samlinger i året. Gjennom årenes har det samarbeidet med en rekke anerkjente solister på forskjellige instrumenter. I 2002 hadde klarinettkoret en konsertreise til Kristiansand og Oslo, hvor blant annet NRK gjorde opptak av konserten i Kulturkirken Jakob. 

Klarinettkoret har vært heldig å kunne dra veksler på viktige samarbeidspartnere, deriblant instrumentfabrikken Buffet Crampon, Total, Gaz de France, Sandnes kommune og Ivar Skei musikkhandel. 

Windyvision ble spilt inn og utgitt høsten 2006. Cyrille Mercadier og Laurent Ben Slimane er solister på denne CD-innspillingen. 

## Eksterne lenker
* Sandnes Klarinettkors offisielle hjemmeside
Altaj kraj

:

**Altaj kraj** (russisk Алта́йский край, *Altajskij kraj*) er et territorium (kraj) i Russland og et av de 85 føderasjonssubjektene i Den russiske føderasjon. Hovedstaden er Barnaul, arealet er 169 100 km² og innbyggertallet er 2 607 426 (2002).

Altaj kraj må ikke forveksles med den tilgrensende republikken Altaj, et annet føderalt område i Russland, men som har status som en av landets tolv delrepublikker.

## Referanser


## Eksterne lenker
*
Krasnodar kraj

:

**Krasnodar kraj** (russisk: Краснодарский край) er et territorium (*kraj*) i Russland og et av de 85 føderasjonssubjektene i Den russiske føderasjon. Hovedstaden er Krasnodar, arealet er  og innbyggertallet er  (2008). Territoriet ligger ved svartehavskysten, og grenser til Georgia (inkludert utbryterregionen Abkhasia) i sør. Republikken Adygia er helt omkranset av Krasnodar kraj, men er ikke en del av territoriet. Elven Aderbijevka renner sammen med Mezyb og danner Inogua like før denne renner ut i Svartehavet.

## Demografi
Krasnodar kraj har størst folketall av alle russiske føderasjonssubjekter utenom de føderale byene Moskva og St. Petersburg. De største byene er Krasnodar ( innbyggere), Sotsji (), Novorossijsk () og Armavir ().

Flertalet av folket er etniske russere. Ved folketellingen i 2010 var den etniske sammensetningen:
* Russere: 86,5 %
* Armenere: 5,4 %
* Ukrainere: 1,6 %
* Andre folkeslag: 6,5 %, bl.a. tatarer, grekere, georgiere, belarusere, adygeer, romfolk, tyskere, aserbajdsjanere, tyrkere, moldovere og assyrere.

## Referanser


## Eksterne lenker
* 
* Artikkel fra NUPI på engelsk.
* Artikkel fra Kommersant på engelsk.
Stavropol kraj

**Stavropol kraj** (russisk Ставропо́льский край, *Stavropolskij kraj*) er et territorium (kraj) i Russland og et av de 85 føderasjonssubjektene i Den russiske føderasjon. Hovedstaden er Stavropol, arealet er  km² og innbyggertallet er  (2002).

Andre større byer i krajen er Pjatigorsk (russisk: Пятигорск) med  (2017) innbyggere, Kislovodsk (russisk: Кисловодск) med  (2020) innbyggere og Nevinnomyssk (russisk: Невинномысск), som har  (2020) innbyggere.

Stavropol kraj ligger i det kuperte forland til Kaukasus. Den nordlige del af regionen utgjør Manytsj-lavlandet. Regionen grenser opp til flere av de mindre, men og til tider urolige, kaukasusrepublikker, noe som har medført periodevis væpnet inntrengen og adskillige terrorangrep, bemerkelsesværdigt var blant annet terrorangrepet i Budyonnovsk i 1995 (over 140 døde) og selvmordsangrepet mot et tog i 2003 (minst 46 døde).

Økonomien er basert på landbruk (korn, solsikker, dyrehold), industri (matvareforedling, elektronikk, maskindeler) og turisme. Turisme er viktig i og med at regionen har en rekke spa-centre oppført i forbindelse med mineralkilder. Det best kjente av dem heter Kislovodsk. 
## Referanser


## Eksterne lenker
*
Lov og orden

*'Lov og orden* er et gammelt uttrykk, men det kan her mere spesifikt vise til:

* TV-serien Lov og orden
* TV-serien Lov og orden: New York
* Det polske Lov og rettferdighetspartiet
Klassisk indisk musikk

**Klassisk indisk musikk** har sine røtter i meditasjonsmusikk og blir omtalt allerede i de eldste hinduistiske skrifter. 

Av klassiske musikkverker kan nevnes *[[Natyashastra]]* fra en gang mellom 200-tallet f.Kr. og 200-tallet e.Kr., som la grunnlaget for indisk musikk, dans og drama, og *[[Brihaddeshi]]* fra om lag 700-tallet, det eldste verket som definerer ragaer.

De forskjellige meloditypene (ragaer) sies å påvirke forskjellige deler av kroppen og sinnet. Klassisk indisk musikk har et av de mest komplekse og komplette musikksystemer i verden. Lik vestlig klassisk musikk blir oktaven delt i tolv halvnoter og syv basale noter, men i klassisk indisk musikk er ikke notene temperert slik de er i vestlig klassisk musikk. Klassisk indisk musikk er monofonisk av natur og består melodisk av en raga, og rytmisk på en tala.

### Inndelinger
Klassisk indisk musikk kan inndeles i:
* nordindisk klassisk musikk (hindustanimusikk)
***[[raga]]* som musikkspråk
***[[dhrupad]]* - sang- og instrumentalstil
***[[dhamar (musikk)|dhamar]]* - sangstil
***holi* - sangstil
***[[Khyal|kheyal]]* - sang- og instrumentalstil
***[[thumri]]* - sang- og instrumentalstil
***thapa*
* sørindisk klassisk musikk (karnatisk musikk)
***[[kriti]]* - sangstil
***[[bhajan]]* - religiøs sangstil

## Kilder
*«Classical Music», *The Oxford Encyclopaedia of the Music of India* oxfordreference.com
*«Brihaddeśi», *The Oxford Encyclopaedia of the Music of India*, oxfordreference.com
Koprofili

**Koprofili**, fra gresk *κόπρος, kópros* («ekskrement»)  og *φιλία, filía*  («fasinasjon»), også kalt **scat** på amerikansk, er en parafili som innebærer seksuell interesse for avføring.

* Saliromani  er en parafili der det oppstår seksuell opphisselse av kroppssekreter som spytt, urin og avføring. 
* Urolagnia er seksuell interesse for urin

## Referanser


## Eksterne lenker
* Coprophilia; a clinical study. PMID 14389628
Talnakh

**Talnakh** (russisk: Талнах) er en del av byen Norilsk i Krasnojarsk kraj i Russland. Talnakh var tidligere en egen by, men ble i 2005 slått sammen med Norilsk. Den ligger rundt 25 kilometer nord for Norilsk, ved foten av Putoranfjellene på Tajmyrhalvøya. Talnakh hadde . Antall innbyggere var 62&nbsp;849 ved folketelling i 1989 og 58&nbsp;654 i 2002.

Byen er hjemsted for gruvene som forsyner produksjonen av nikkel og andre metaller i Norilsks metallurgiske industri. Mineralet talnakhitt er oppkalt etter Talnakh.

Fra 2001 ble det innført reiserestriksjoner for utlendinger og russere som ikke var bosatt i området, og Talnakh var dermed en såkalt lukket by. Restriksjonene gjelder også etter sammenslåingen i 2005, da også Norilsk er en lukket by.

## Innbyggertall

## Referanser
Skatologi

**Skatologi** er innen medisin og biologi studiet av ekskrementer. Skatologiske studier kan avsløre en lang rekke informasjon om et individ, blant annet hva individet har spist, generell helse, og eventuelle sykdommer og parasitter.

I England på slutten av 1800-tallet kunne begrepet også benyttes om uanstendig litteratur. I samme tidsrom ga ordbøker forklaringen vitenskapen om fossile avføringer.

## Etymologi
Begrepet er sammensatt av *skato-*, fra det greske σκῶρ, *skōr* (genitiv σκατός, *skatos*) som betyr «møkk, avføring, skitt, lort»; avledet fra indoeuropeiske **sker-*, «ekskrement», og *-logi*. *Koprologi* stammer fra det greske κόπρος med lignende betydning.

## Psykologi
I psykologi er skatologi en besettelse av utskillelse eller ekskrementer, eller studiet av slike besettelser. I seksuell fetisjisme refererer skatologi til koprofili, når et vesen blir seksuelt opphisset av fekal materie, enten det er i bruk av avføring i ulike seksuelle handlinger, ser noen gjøre avføring eller bare ser avføringen. Hele subkulturer innen seksualitet er viet til denne fetisjen.

## Litteratur
I litteraturen er «skatologisk» et begrep for å betegne den groteske kroppens litterære (billedlige) uttrykk eller trope. Det brukes til å beskrive verk som særskilt refererer til ekskresjon eller ekskrementer, samt til toaletthumor. Velkjent for sine skatologiske troper er den senmiddelalderske fiktive figuren Till Eulenspiegel og besittelsen av avføring. Et annet vanlig eksempel er John Drydens *Mac Flecknoe*, et dikt som bruker omfattende skatologiske bilder for å latterliggjøre Drydens samtidige Thomas Shadwell. Dens åpningslinjer, 1 og 2:

:*All humane things are subject to decay,*
:*And, when Fate summons, Monarchs must obey:*

Tysk litteratur er spesielt rik på skatologiske tekster og referanser, inkludert bøker som Josef Feinhals’ (Collofino) *Non Olet* («Det stinker ikke») fra 1939. En sak som har provosert uvanlig mye kommentarer i den akademiske litteraturen er Mozarts skatologiske humor som påvist i en del av hans brev og komposisjoner. 

Peter J. Smith, i hans gjennomgang av engelsk litteraturs representasjoner av skatologi fra middelalderen til 1700-tallet, bemerker to holdninger til skatologi. En av disse framhever det lystige og det karnevalske. Dette finnes hos Geoffrey Chaucer og William Shakespeare. Den andre holdningen er selvavsky og misantropi. Dette finnes i verkene til jarlen av Rochester og Jonathan Swift.

## Referanser


## Litteratur
* Bakhtin, Mikhail (1984): *Rabelais and His World*, Indiana University Press
* Lewin, Ralph (1999): *Merde: Excursions in Scientific, Cultural and Socio-historical Coprology*. Random House. ISBN 0-375-50198-3.
* Gubar, Susan (vinter 1977): «The Female Monster in Augustan Satire», *Signs* 3.2 : 380–394.
* Lee, Jae Num (1971): *Swift and Scatological Satire*. University of New Mexico Press. ISBN 0-8263-0196-7.
* Henderson, Jeffrey (1991): *The Maculate Muse: Obscene Language in Attic Comedy*. Oxford University Press. ISBN 0-19-506685-5.
Christopher Judge

**Douglas Christopher Judge** (født 13. oktober 1964 i Los Angeles i California) er en amerikansk skuespiller. Han er kjent for rollen sin som Teal'c i *[[Stargate SG-1]]* og som Kratos fra ''God of War'' og *[[God of War Ragnarök]]*.

## Referanser


## Eksterne lenker
*
Cryptoclidus

***Cryptoclidus*** var en slekt av Svaneøgler (Plesiosauria). Cryptoclidus levde i midten av juratiden og deres fossiler er blant de mest hyppige og kjente blant svaneøglene. Cryptoclidus arter er antatt å ha veid 8 tonn.

## Eksterne lenker
*
Diplocaulus

***Diplocaulus*** var en slekt av leponspondyle amfibier. *Diplocaulus* levde i permtiden og er mest kjent for lange utvekster på begge sider av kraniet som ga hodet en bumerang fasong, dette utviklet seg muligens som en forsvarsmekanisme, i og med at datidens rovdyr ville ha problemer med å svelge et byttedyr med så stort hode.

## Eksterne lenker
*
Ichthyosaurus

* *[[Ichthyosaurus breviceps|I. breviceps]]*
* *[[Ichthyosaurus communis|I. communis]]*
* *[[Ichthyosaurus conybeari|I. conybeari]]*

***Ichthyosaurus*** var en gruppe fiskeøgler. *Ichthyosaurus* levde i juratiden og var mindre enn de fleste av sine slektninger. Flere fossiler har blitt funnet med intakte foster, noe som viser at *Ichthyosaurus* ikke la egg, men fødte levende unger.

## Eksterne lenker
*
Wehrmacht-Untersuchungsstelle für Verletzungen des Völkerrechts

**Wehrmacht-Untersuchungsstelle für Verletzungen des Völkerrechts** (WuSt) var en del av rettsavdelingen i Oberkommando der Wehrmacht, den tyske militære overkommandoen under andre verdenskrig. WuSt hadde i oppgave å etterforske fiendtlige staters brudd på folkeretten. Lederen for etaten var juristen Johannes Goldsche, som allerede under første verdenskrig hadde vært nestleder i den prøyssiske arméens tilsvarende etat.

WuSt hadde bl.a. i oppgave å etterforske de sovjetiske massakrene på ukrainerne i Lviv i 1941, den sovjetiske Katyn-massakren, drapene på tyske krigsfanger og britenes senkning av hospitalsskip som «Tübingen» i 1944.

Rundt halvparten av WuSts arkiv er bevart. Den amerikanske juristen og historikeren Alfred de Zayas og andre forsket på materialet fra midten av 1970-tallet, og Zayas utgav senere sin anerkjente bok *Die Wehrmacht Untersuchungsstelle für Verletzungen des Völkerrechts* (1979), utgitt på engelsk som *The Wehrmacht War Crimes Bureau, 1939-1945* (1989).

## Litteratur
* Alfred de Zayas: *Die Wehrmachtuntersuchungsstelle*. 7. utgave, München 2001. ISBN 3-548-33080-0
A Terrible Revenge

***A Terrible Revenge: The Ethnic Cleansing of the East European Germans, 1944-1950*** er en bok av den amerikanske juristen og historikeren Alfred de Zayas som tar for seg den etniske rensningen av tyskere fra Øst-Tyskland og andre deler av Øst-Europa fra 1944. Boken er en introduksjon til den etniske rensningen under andre verdenskrig, og beskriver dens historiske og rettslige aspekter. Den er en mer popularisert versjon av den samme forfatterens monografi *Nemesis at Potsdam*, og ble opprinnelig skrevet som en fjernsynsdokumentar for Bayerischer Rundfunk.

Zayas beskriver den tyske folkegruppens historie i Sentral- og Øst-Europa fra 1100-tallet og følgene traktatene i Versailles og St. Germain fikk for den tyske minoriteten som ble igjen i det som ble Polen og Tsjekkoslovakia etter første verdenskrig.
Videre beskriver Zayas hvordan Folkeforbundets system for minoritetsvern mislyktes, utbruddet av andre verdenskrig og grusomhetene begått av begge sider under krigen. For rundt 15 millioner mennesker endte krigen med flukt eller fordrivelse under forferdelige forhold.

Boken bygger på vitnesbyrd med tyske sivile og militære, og en rekke intervjuer med britiske og amerikanske politikere og diplomater som deltok på Potsdamkonferansen, bl.a. general Eisenhowers rådgiver Robert Murphy, Geoffrey Harrison og Denis Allen. Boken beskriver overgrep begått av sovjetiske styrker, polakker, tsjekkere og andre. Den trekker også frem samtidige intellektuelles fordømmelse av den etniske rensningen.

## Litteratur
*Alfred-Maurice de Zayas (1994): *A Terrible Revenge: The Ethnic Cleansing of the East European Germans, 1944-1950*. New York: St. Martin's Press, London: Macmillan. ISBN 0-312-12159-8.
Meher Baba

**Meher Baba** (devanāgarī: महर बाबा ), opprinnelig **Merwan Irani**, (født 25. februar 1894 i Pune i India, død 31. januar 1969 i Meherazad i India) var en indisk filosof av persisk avstamning. 

Familiens åndelige bakgrunn var fra zoroastrisme. Han var en såkalt åndelig mester, og i 1954, da han var 60 år, erklærte han at han var avatar for sin tid. 

Merwan Irani fikk sin skolegang på blant andre den jesuittiske skolen St. Vincent's High School og deretter på Deccan College i Pune, det siste et av de eldste og mest tradisjonsrike universitetene i India. På skolen skilte han seg ikke noe spesielt ut fra de andre elevene og viste ingen særlig interesse for åndelig spørsmål. 

Først i 19-årsalderen, etter å ha møtt den gamle muslimske hellige kvinnen Hazrat Babajan fattet han åndelige interesser. I 1915, da han var 22 år, ble han oppfattet for å være «Parvardigar» innen sufismen av den indiske fakiren Sai Baba of Shirdi. Han fikk også åndelig veiledning av tre andre åndelige mestere, blant andre Upasni Maharaj, som han sa hadde vist ham hans åndelige identitet som «den gamle» i 1921. 

Gjennom det meste av sitt voksne liv levde Baba i stille kontemplasjon, og fra 1925 snakket han ikke med omverdenen. I stedet kommuniserte han en periode gjennom en tavle, senere gjennom sine egne former for tegnspråk.

Babas lære fokuserte på kjærlighet til andre og at veien til «virkelig lykke går gjennom å gjøre andre lykkelige». Han viste sine følgere at den beste veien går gjennom å elske Gud og alltid elske din neste. Han ønsket ikke å endre folks religiøse oppfatninger og stiftet heller ingen egen religion. Derfor hadde han elever som bekjente seg til zoroastrisme, kristendom, jødedom, hinduisme, islam, sufisme, buddhisme og sikhisme. Blant hans følgere var det også ateister og agnostikere som ikke nødvendigvis trodde på Gud, men som var tiltrukket av enkelheten i hans lære om hvordan leve et ærlig liv fylt med kjærlighet.

## Referanser


## Eksterne lenker
*
Michel Petrucciani

**Michel Petrucciani** (født 28. desember 1962, død 6. januar 1999) var en fransk jazzpianist. Han vakte stor oppsikt i starten av karrieren på grunn av sitt lyriske og samtidig rytmisk meget presise spill. 

Michel Petrucciani kom fra en italiensk-fransk familie med en musikalsk bakgrunn. Michel ble født med Osteogenesis imperfecta, som er en genetisk sykdom som forårsaker benskjørhet, og i Petruccianis tilfelle kortvoksthet. 
I tidlig alder ble han opptatt av Duke Ellington, og ønsket å bli en pianist som ham. Selv om han i mange år øvde og spilte klassisk musikk, var jazz hans hovedinteresse. 

Han ga sin første profesjonelle konsert da han var 13 år. På denne tiden var han fortsatt ganske skjør, og måtte bæres til og fra pianoet. 

Ved fylte 18 var han en del av en vellykket trio. Han flyttet til USA i 1982, hvor han oppmuntret Charles Lloyd til å gjenoppta avspillingen aktivt. 

I 1986 spilte han inn et livealbum med Wayne Shorter og Jim Hall.  

I 1994 ble han tildelt Légion d'honneur i Paris. Hans egen stil var opprinnelig påvirket av Bill Evans, selv om noen også sammenligner ham med Keith Jarrett. Han blir ansett for å være blant de beste jazzpianistene. Michel Petrucciani døde 36 år gammel av en lungeinfeksjon. Han ble gravlagt på kirkegården Le Père Lachaise i Paris.

## Referanser


## Eksterne lenker
* 
* 
* 
*  Tribute to Michel Petrucciani
Luca Franchini

**Luca Franchini** (født 31. desember 1983) er en italiensk tidligere fotballspiller.

## Karrière
Franchini begynte karrièren i FC Internazionale Milano, hvor han fikk spille to kamper, en i Serie A og en i Coppa Italia. Han ble lånt ut til Calcio Padova i 2003/2004-sesongen, på grunn av at han var for gammel til å kunne spille for juniorlaget. Sommeren 2004 ble han lånt ut til Ascoli Calcio 1898. Han greide ikke å få plass på førstelaget, og i januar 2005 ble han lånt ut til Vis Pesaro 1898, men skiftet til AC Ancona på overgangsviduets siste dag. Sommeren 2005 ble han solgt til Pro Patria Calcio fra Serie C1. Året etter ble han solgt videre til Serie B klubben AC Mantova.

## Referanser


## Eksterne lenker
*
Angkor Thom

**Angkor Thom** (khmer: **អង្គរធំ** *stor by*) er den sentrale delen av ruinbyen Angkor i nordre Kambodsja, og var den siste hovedstaden i Khmerriket. Området er 9 km² stort, kvadratisk og omringet av en mur og vollgrav. Det rommer flere tempelruiner, deriblant Bayon i midten, samt det eldre Baphuon, som tilhører den tre århundrer eldre byen Yashodharapura, som Angkor Thom delvis erstattet. Angkor Thom ble oppført av kong Jayavarman VII i forbindelse med gjenoppbyggingen av Angkor etter at chamfolket raserte byen i år 1177. Området ble sentrum for kongens enorme byggeprogram, og en inskripsjon funnet i byen refererer til Jayavarman som brudgommen og byen som hans brud.

Byen ligger ved bredden av Siem Reap-elven. Den søndre byporten ligger 7,2 km nord for dagens Siem Reap, og 1,7 km nord for inngangen til Angkor Vat. Veggene som omgir byen er 8 meter høye og omgitt av en vollgrav. De er 3 km lange veggene er av lateritt og har porter midt på mot alle himmelretningene. Gjennom portene går veier som alle leder rett inn til Bayontempelet. 

## Eksterne lenker
*
Diane Wei Liang

**Diane Wei Liang** (født 1966 i Beijing i Folkerepublikken Kina) er en kinesisk forfatter.

Diane Wei Liang ble født samme år som kulturrevolusjonen startet. Hun tilbrakte deler av barndommen i en arbeidsleir sammen med sine foreldre. Som student ved Beijing universitet deltok hun i studentopprøret som ledet til massakren på Den himmelske freds plass i 1989. Hun måtte forlate Kina, og fortsatte sine studier i USA. Etter å ha tatt doktorgraden i Business Administration underviste hun ved universiteter i USA og ved Royal Holloway College, University of London. Hun er nå forfatter på heltid.

I 2003 debuterte Diane Wei Liang med selvbiografien *Lake with no name*. I 2007 kom kriminalromanen *The Eye of Jade*, den første i en serie om den kvinnelige privatdetektiven Mei Wang i 2000-tallets Beijing. Bok nummer to i serien, *Paper Butterfly*, utkom i mai 2008.

## Bibliografi
* *Lake with no name : A true story of love and conflict in modern China* &ndash; selvbiografi (2003)
* *The Eye of Jade* &ndash; kriminalroman (2007)
* *Paper Butterfly* &ndash; kriminalroman (2008)

## Referanser


## Eksterne lenker
* 
* Telegraph.co.uk: Interview med Diane Wei Liang
* Youtube: Diane Wei Lang om ''The Eye of Jade'' ved Bokmessen i Göteborg 2007
* Svenska Dagbladet: Interview med Diane Wei Lang
* Fantasticfiction: Diane Wei Liang